Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 367

b) rendellenes kromoszóma-fejlõdés vizsgálata (lehetõleg in vitro). 4.3.2.1. A toxikológiai vizsgálatokat lehetõleg a végsõ, tisztított fermentációs termék egy tételén, vivõanyagok, hígítók vagy más anyagok hozzáadása elõtt kell elvégezni. Általános szabály, hogy az említett vizsgálatokat elismert nemzetközi intézetek által megállapított iránymutatások szerint kell elvégezni, bár bizonyos enzimkészítmények fehérjetermészete, illetve enzimatikus aktivitása által a sejti szinten kifejtett hatások miatt szükséges lehet valamelyes eltérés a szabványos vizsgálati jegyzõkönyvektõl, különösen az in vitro végzett vizsgálatok esetében. Ilyen eltérések megfelelõ érvekkel történõ alátámasztás esetén elfogadhatóak. 4.3.2.2. A vizsgálati rendszer úgy lett kialakítva, hogy a meghatározatlan toxikus reakciókat és géntoxikus hatásokat felfedje. Az általános leírásból és e vizsgálatok sorozatából kapott összesített információk lehetõvé teszik a termék értékelését mind a meghatározott, jól ismert méreg- 2004/21/II. szám anyagok, mind pedig az ismeretlen toxikus keverékek jelenlétét illetõen. 4.3.2.3. A toxikológiai jelentésnek megfelelõ dokumentációt kell tartalmaznia arról, hogy a vizsgálatokat a technológiai dokumentációban leírt kereskedelmi termék alapjául szolgáló anyagon végezték el. 4.4. Farmakokinetikus szempontok Amennyiben a hatóanyag kémiailag meghatározott anyag, egyensúlyvizsgálatokat kell végezni, és azonosítani kell a anyagcseretermékeket megfelelõ, címkézett molekulák vagy egyéb megfelelõ technikák felhasználásával, és ennek ki kell terjednie a hatóanyag megfelelõ idõtartamok alatti egyszeri és többszöri adagolására. A metabolizmusvizsgálatoknak tartalmazniuk kell a hatóanyag és a fõ anyagcseretermékek farmakokinetikus vizsgálatait is. A legmegfelelõbb fajoknak, a késõbbi toxikológiai vizsgálatok céljára történõ kiválasztásánál figyelembe kell venni azokat a különbségeket, amelyek a különbözõ fajok eltérõ hatóanyag metabolizmusában mutatkoznak. 4.5. Szubkrónikus toxicitás 4.5.1. Ezeket a vizsgálatokat általában két állatfajon kell elvégezni (lehetõleg a patkány legyen az egyik). A második faj néhány esetben lehet az egyik célfaj. A vizsgálati anyagot szájon keresztül lehet beadni, és meg kell állapítani az adag-reakció kapcsolatot. Az idõtartamnak rágcsálóknál legalább 90 napnak kell lennie. 4.5.2. Bizonyos esetekben kívánatos lehet hat hónaptól két évig terjedõ, kutyákon vagy más nem-rágcsálókon végrehajtott vizsgálatok elvégzése, a különbözõ állatfajoknak a vizsgálati anyaggal szembeni eltérõ érzékenységének megállapítása céljából. 4.5.3. Ezek a vizsgálatok a mikroorganizmusokra nem vonatkoznak. Mikroorganizmusokból nyert enzimkészítmények esetében elégséges egy rágcsálókon elvégzett, 90 napos, orális toxicitásvizsgálat. 4.6. Krónikus toxicitás/karcinogenicitás 4.6.1. A krónikus toxicitásvizsgálatokat egy állatfajon (lehetõleg patkányokon), a karcinogenicitásra vonatkozó vizsgálatokat két rágcsáló fajon kell elvégezni. Az anyagot szájon át, különbözõ dózisszinteken kell beadni. Az egyesített krónikus toxicitás/karcinogenicitás-vizsgálat in utero expozícióval szintén elfogadható. A kísérleteknek patkányok esetében legalább 24 hónapig, egerek esetében 18 hónapig kell tartaniuk. A minimális idõtartam lejárta után a vizsgálatot be kell fejezni, ha a túlélési arány, a legmagasabb dózisszintû csoport kivételével, bármelyik csoportnál 20%-ra csökkent. 4.6.2. A kísérlet során, megfelelõ idõközönként teljes klinikai kémiai, hematológiai és vizeletvizsgálatot kell végezni. A vizsgálat során elpusztult és a vizsgálatot túlélõ állaton teljes akroszkopikus és szövettani vizsgálatot kell elvégezni. 4.6.3. Ezek a vizsgálatok a mikroorganizmusokra és enzimkészítményekre nem vonatkoznak. 4.7. Reproduktív toxicitás (amennyiben a hatóanyag kémiailag meghatározott anyag) A reprodukcióra vonatkozó vizsgálatokat lehetõség szerint patkányon kell elvégezni. A vizsgálatokat legalább két filiás nemzedéken át kell folytatni, és össze lehet vonni teratogén vizsgálatokat is magába foglaló embriotoxikológiai kísérletekkel. Valamennyi vonatkozó termékenységi, vemhességi, ellési, peri- és posztnatális paramétert gondosan fel kell jegyezni és továbbítani kell. A specifikus teratogén vizsgálatokat legalább két megfelelõ fajon kell elvégezni. 4.8. Az anyagcseretermékek toxikológiája (amennyiben a hatóanyag kémiailag meghatározott anyag) 4.8.1. A maradékanyag-koncentráció kiszámításához szükséges adatokat be kell gyûjteni, mivel ez képezi az alapját az emberre vonatkozó kockázatfelmérésnek. 4.8.2. A javasolt megvonási idõszak kiszámításának alapját rendelkezésre kell bocsátani. A 2.3.4. pont szerinti vizsgálatokat laboratóriumi állatokon kell elvégezni. 4.9. Egyéb vonatkozó vizsgálatok Minden egyéb olyan különleges vizsgálat elvégezhetõ, amely a vizsgált anyag értékelésére nézve további hasznos információval szolgál (pl. biológiai hozzáférhetõség, neurotoxicitás vagy immunotoxicitás). V. A monográfia formája

Source: https://magyarkozlony.hu/hivatalos-lapok/6db14df47d3b4625269afc1f31e75a3acec323bf/dokumentumok/c296ce3b36b12e98118d2059103d429780ae0bb3/letoltes